Running Scenes

Αγώνας Δρόμου Λίμνης Μαραθώνα - Marathon Lake Run 2024
2024-05-26 08:00 - 2024-05-27 17:00 (Europe/Athens) | Μαραθώνας
Αγώνας Δρόμου Λίμνης Μαραθώνα – Marathon Lake Run 2024 – Ο Αγώνας Δρόμου Λίμνης Μαραθώνα – Marathon Lake Run φέτος γιορτάζει τα 10 χρόνια του και διοργανώνεται από τον Σύλλογο Μαραθωνοδρόμων
ΤΕΛΜΗΣΣΟΣ Ν.Μάκρης – Μαραθώνος! Η εκδήλωση θα πραγματοποιηθεί την Κυριακή 26 Μαΐου 2024 στις 9:00 π.μ. με αφετηρία το πανέμορφο Φράγμα
της Λίμνης Μαραθώνα.
Ο αγώνας περιλαμβάνει μια εκπληκτική διαδρομή 10 χιλιομέτρων που κινείται περιμετρικά της λίμνης και των ιδιωτικών εγκαταστάσεων της. Με ασφάλτινους
και χωμάτινους δρόμους και ελαφριές ανηφορικές και κατηφορικές κλίσεις, οι συμμετέχοντες θα απολαύσουν έναν μοναδικό αγώνα σε ένα φυσικό περιβάλλον που δεν συναντά κανείς/καμία αλλού.
Η διοργάνωση του αγώνα γίνεται με την υποστήριξη της ΕΥΔΑΠ, του Δήμου Μαραθώνος, της Περιφέρειας Αττικής και της ΕΟΣΛΜΑ-Υ.
Ελάτε να γιορτάσουμε μαζί τα 10 χρόνια αυτής της ξεχωριστής διοργάνωσης
και να απολαύσουμε τη μαγεία της Λίμνης Μαραθώνα!
Για εγγραφές πατήστε εδώ:
https://event.athletopia.com/marathon-lake-run-2024
Δες εδώ τους αγώνες τρεξίματος που έχει συμμετάσχει το Running Scenes

3ο Paros Way 2024 – Τρέξιμο & Κολύμπι
2024-06-15 08:00 - 2024-06-16 17:00 | Πάρος – Παροικιά – Νάουσα, Πάρος, Παροικιά, Κυκλάδων, Παροικιά, Ελλάδα
3ο Paros Way 2024 – Η αθλητική διοργάνωση που έγινε θεσμός έρχεται για τρίτη χρονιά στο πανέμορφο νησί της Πάρου. Το 3ο Paros Way 2024 – Πολυϊατρεία Αιγαίου επανέρχεται το διήμερο 15-16 Ιουνίου 2024, ένα από τα σημαντικότερα αθλητικά δρώμενα της Ελλάδος με διαφορετικές διαδρομές σε τρέξιμο, κολύμβηση αλλά και Aquathlon καθώς και πλήθος παράλληλων δράσεων.
Μεγάλος χορηγός του 3ο Paros Way 2024 είναι για άλλη μια χρονιά τα Πολυϊατρεία Αιγαίου.
Πρόκειται για μια ετήσια αθλητική δράση, η οποία απευθύνεται στο ευρύ κοινό με βασικό σκοπό την άθληση, την ευεξία και την διασκέδαση, στις αρχές καλοκαιριού στην Παροικιά της Πάρου. Μια μοναδική αθλητική εμπειρία που συνδυάζει την άσκηση και τον τουρισμό με Αιγαιοπελαγίτικο φόντο. Μια αθλητική πρόκληση που σε προσκαλεί να την ανακαλύψεις σε ένα διήμερο γεμάτο ενέργεια και Κυκλαδίτικη αρχοντιά.
To 3ο Paros Way 2024 – Πολυϊατρεία Αιγαίου πραγματοποιείται υπό την αιγίδα του Δήμου της Πάρου με την υποστήριξη των Πολυϊατρείων Αιγαίου από την Διοργανώτρια Εταιρεία MySportEvent ( https://www.mysportevent.gr/ )
Πιο συγκεκριμένα, τα αγωνίσματα είναι :

Τρέξιμο 21 km, 5 km
Κολύμβηση 3 km, 1,5 km, 750m
Aquathlon Ατομικό, Relay (750m Κολύμπι + 5km Τρέξιμο)

Δικαίωμα συμμετοχής έχουν όσοι έχουν συμπληρώσει το 18ο έτος της ηλικίας τους. Για άτομα κάτω των 18, απαιτείται Υπεύθυνη Δήλωση Συναίνεσης από τον γονέα / κηδεμόνα.
Η συμμετοχή στο 3o Paros Way – Πολυϊατρεία Αιγαίου προϋποθέτει την εγγραφή του αθλητή είτε ατομικά είτε ομαδικά στην ιστοσελίδα της διοργανώτριας αρχής https://parosway.gr/.
Οι εγγραφές, σύμφωνα με την προκήρυξη του αγώνα, ολοκληρώνονται την 5η Ιουνίου 2024. Παράλληλα με τα αθλητικά αγωνίσματα θα υπάρχουν και παράλληλες δράσεις
όπως συνεδρίες yoga σην παραλία, καθαρισμό ακτής από συμμετέχοντες και εθελοντές καθώς και ένα υπέροχο Pasta Party το Σάββατο 15 Ιουνίου με καλεσμένους όλους τους συμμετέχοντες αλλά και τοπικούς φορείς και συλλόγους. Ακόμα το πρόγραμμα των δράσεων θα πλαισιωθεί από μια σειρά κληρώσεων και δώρων.
Παροχές Αθλητή 3ο Paros Way 2024

Κολυμβητικό Σκουφάκι (Κολύμβηση)
Αναμνηστικό Μετάλλιο. Επιπλέον Έπαθλα απονέμονται στους τρειςπρώτους κάθε κατηγορίας (Άντρες – Γυναίκες).
Δίπλωμα συμμετοχής
Υγειονομική Κάλυψη. Στον αγώνα θα υπάρχει ιατρική κάλυψη με παρουσία ασθενοφόρου καθώς και πρωτοβάθμια περίθαλψη, όπως επίσης και ναυαγοσωστική κάλυψη. Συστήνεται στους συμμετέχοντες να έχουν υποβληθεί πρόσφατα σε ιατρική εξέταση. Από τους διοργανωτές δε θα ζητηθούν ιατρικές βεβαιώσεις, αφού όλοι οι συμμετέχοντες αγωνίζονται με δική τους αποκλειστική ευθύνη.
Χρονομέτρηση. Στον αγώνα θα υπάρχει ηλεκτρονική χρονομέτρηση με σημείο ελέγχου στην εκκίνηση/τερματισμό και σε ενδιάμεσο μέσο. Οι
δρομείς θα φέρουν το chip ηλεκτρονικής χρονομέτρησης (μιας χρήσεως) μαζί με το νούμερο τους. Οι κολυμβητές θα φέρουν chip (βραχιόλι) που
θα πρέπει να επιστραφεί μετά το τέλος της κούρσας.
Υδροδοσία σε σταθμους ανεφοδιασμού με εμφιαλωμένο νερό κατά μήκος των διαδρομών και αντίστοιχα τροφοδοσία( μπανάνες)
Παροχές χορηγών

Για την μεταφορά των συμμετεχόντων στο νησί της Πάρου, η διοργανώτρια εταιρεία έχει εξασφαλίσει 40% έκπτωση στην έκδοση ακτοπλοϊκών εισιτηρίων με την εταιρεία Blue Star Ferries καθώς και εκπτώσεις σε καταλύματα διαμονής αλλά και τοπικά εστιατόρια που θα ανακοινωθούν σύντομα στον ιστότοπο του
αγώνα.
Περισσότερες πληροφορίες:
Email επικοινωνίας: info@parosway.gr
Στην ιστοσελίδα www.parosway.gr
Στο fb: https://www.facebook.com/parosway
Στο Instagram: https://www.instagram.com/parosway/
Δες εδώ τους αγώνες τρεξίματος που έχει συμμετάσχει το Running Scenes

8ος Αγώνας Υγείας Αντιπάρου
2026-05-02 - 2026-05-03 | Αντίπαρος, Αντίπαρος, 84007, Greece
8ος Αγώνας Υγείας Αντιπάρου
8ος Αγώνας Υγείας Αντιπάρου O αγαπημένος αγώνας των Κυκλάδων επιστρέφει για να σου χαρίσει νέες δρομικές στιγμές! Με το ίδιο χαμόγελο, την ίδια προσμονή και την εμπειρία 7 διοργανώσεων, σε περιμένουμε να τρέξουμε παρέα στο 8ο Αγώνα Υγείας Αντιπάρου, το Σάββατο 2 Μαΐου 2026, στο νησί της Αντιπάρου!
Στο πλαίσιο του 8ου Αγώνα Υγείας Αντιπάρου θα διεξαχθούν:

Αγώνας δρόμου 24,4 χλμ.
Αγώνας δρόμου 10 χλμ.
Αγώνας δρόμου 5 χλμ
Παιδικός Αγώνας Fun Race 1 χλμ.
Περιπατητική διαδρομή 5,5 χλμ (μη αγωνιστική)

Βασικές πληροφορίες 8ου Aγώνα Yγείας Αντιπάρου

Τόπος διεξαγωγής: Αντίπαρος
Ημερομηνία: Σάββατο 02.05.2026
Ώρα εκκίνησης: 17:00

Για την καλύτερη διαχείριση της ροής των δρομέων και την ασφάλεια όλων, οι εκκινήσεις θα πραγματοποιηθούν σταδιακά για κάθε αγώνισμα ξεχωριστά (wave starts)

Μέγιστη διάρκεια αγώνα: 3 ώρες (24,4 χλμ.)
Τόπος εκκίνησης/τερματισμού: Λιμάνι Αντιπάρου, Παλαιός Μώλος.
Απόσταση αγώνα: 24.4 χλμ., 10 χλμ., 5χλμ.

Για την αρτιότερη διεξαγωγή και την ασφάλεια των συμμετεχόντων, θα τηρηθεί αυστηρή σειρά προτεραιότητας. Το ανώτατο όριο συμμετοχών ορίζεται στους 250 δρομείς (συνολικά για τα τρία αγωνίσματα: 24,4 χλμ, 10 χλμ και 5 χλμ) και στους 80 περιπατητές.
Περισσότερες πληροφορίες: 8ος Αγώνας Υγείας Αντιπάρου
Δες εδώ τους αγώνες τρεξίματος που έχει συμμετάσχει το Running Scenes
